Lietuvos Respublikos Vyriausybė

nutarimas

Dėl Lietuvos respublikos vyriausybės 1997 m. gruodžio 29 d. nutarimo Nr. 1486 „Dėl naujų draustinių įsteigimo ir draustinių sąrašų patvirtinimo“ pakeitimo

2024 m. rugpjūčio 7 d. Nr. 669

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 1997 m. gruodžio 29 d. nutarimą Nr. 1486 „Dėl naujų draustinių įsteigimo ir draustinių sąrašų patvirtinimo“:

1. Pakeisti valstybinių zoologinių draustinių sąrašą, patvirtintą nurodytu nutarimu, ir trečios lentelės „Herpetologiniai draustiniai“ trečiąją pastraipą išdėstyti taip:

„Kučiuliškės	149,52	Alytaus	Lazdijų r., Druskininkų sav.	Į Lietuvos Respublikos saugomų gyvūnų, augalų ir grybų rūšių sąrašą ir Europos Bendrijos svarbos gyvūnų rūšių sąrašą įrašytų rūšių: balinio vėžlio (Emys orbicularis), skiauterėtojo tritono (Triturus cristatus) ir raudonpilvės kūmutės (Bombina bombina) populiacijos ir jų buveinės ir Europos Bendrijos svarbos natūralios buveinės: 3160 Natūralūs distrofiniai ežerai, 7140 Tarpinės pelkės ir liūnai, 9010 Vakarų taiga, 91D0 Pelkiniai miškai“.

2. Pakeisti valstybinių telmologinių (pelkių) draustinių sąrašą, patvirtintą nurodytu nutarimu, ir trisdešimt penktąją pastraipą išdėstyti taip:

„Svencelės	1401,5	Klaipėdos	Klaipėdos, Šilutės r.	botaniniu ir zoologiniu požiūriais vertinga Svencelės pelkė ir ją juosiančios pamario kopos, Europos Bendrijos svarbos natūralios buveinės: 2180 Medžiais apaugusios pajūrio kopos, 3160 Natūralūs distrofiniai ežerai, 7110 Aktyvios aukštapelkės, 9010 Vakarų taiga, 91D0 Pelkiniai miškai; dirvinio sėjiko (Pliuvialis apricaria) buveinės“.

Ministrė Pirmininkė	Ingrida Šimonytė

Ekonomikos ir inovacijų ministrė,

pavaduojanti aplinkos ministrą	Aušrinė Armonaitė